Ráðstefnan „ Hvernig skapa ég mína eigin framtíð “ fór fram á föstudaginn , en henni var streymt til grunnskóla - og framhaldsskólanema . Nemendurnir kynntu vefinn Samróm þar sem fólk er hvatt til þess að gefa raddsýni . Nemendur fræddu salinn um mikilvægi íslenskrar tungu , framtíð íslenskunnar og sungu að lokum lagið Fylgd eftir Guðmund Böðvarsson . Þessi dagskrá var lokaverkefni í áfanganum „ Íslenska í rafrænu samfélagi “ , sem er kenndur af Rögnu . Hátíðardagskránni lauk svo með hátíðarhádegisverði í boði mötuneytisins , hamborgarhrygg með sykurhúðuðum kartöflum og skyrtertu í eftirmat .